દુનિયાનો સૌથી મોટો હેલ્થકેર પ્રોગ્રામ હોવાનો દાવો કરતાં અરૂણ જેટલીએ જણાવ્યું હતું કે આ યોજનામાં સમાવિષ્ટ્ર લોકોને રૂા.૫ લાખ સુધીના ઈલાજમાં કોઈ ખર્ચ કરવો નહીં પડે અને સરકાર સંપૂર્ણ ખર્ચ ભોગવશે. તેમણે વધુમાં જણાવ્યું હતું કે અમે ગરીબ અને દુ:ખી પરિવારો પ્રત્યે પાંચ લાખ રૂપિયાની આરોગ્ય સહાય આપી શકીએ છીએ તે આનંદની બાબત છે. હોસ્પિટલમાં દાખલ થયેલાઓને આ લાભ મળશે. હાલ રાષ્ટ્ર્રીય સ્વાસ્થ્ય વીમા યોજના હેઠળ ગરીબ પરિવારોને રૂા.૩૦ હજારનો સ્વાસ્થ્ય વીમો આપવામાં આવતો હતો પરંતુ નવી યોજનામાં તે વધારીને રૂા.૫ લાખ સુધી કરવામાં આવેલ છે.